**ГОДИШНА ПРОГРАМА ЗА ДЕЙНОСТА ПРЕЗ 2019г. НА**

**НЧ „ПРОСВЕТА-1924г.“ с. СТАН**

**I. ОСНОВНИ ЦЕЛИ:**

НЧ „Просвета -1924г.“ е създадено през 1924г от група младежи, между които Жеко Ганев, Никола и Фильо Костови, Димитър Налбантов, Никола Иванов и др., под ръководството на учителя Димитър Дочев, които го именуват „Просвета“.

Читалището има за цел да съхранява и популяризира българския фолклор, да запази живи ценностите и традициите на нашите баби и дядовци и да ги предаде на децата ни.

В читалището е поместена и музейна колекция, в която се съхраняват вещи заемали важна роля в бита и поминъка на нашите деди.

**II. ЗНАЧИМИ КУЛТУРНИ СЪБИТИЯ И ИЗЯВИ НА**

 **НЧ „ПРОСВЕТА-1924г. “**

**140г. от Освобождението на България.**

Самодейците към читалището изпълниха програма включваща рецитал. А децата от детската група поднесоха цветя пред паметника на загиналите за свободата на България. Тържеството се състоя в кметството в с. Стан, където се намира и паметника. Специален гост на празника беше дядо Димитър Стилиянов – ветеран от войната.

**ДЕВЕТИ ДЕТСКИ ФОЛКЛОРЕН СЪБОР „СЛЪНЧОВА ЛЮЛКА“;**

**III. РАБОТА ПО ПРОЕКТИ:**

**ЗА 2018г. ИМА ДВА РАЗРАБОТЕНИ ПРОЕКТА**

1. **От община Нови пазар за оборудване към МИГ Нови пазар-Каспичан**
2. **За книги от Министерството на културата**

**И двата проетката не са реализирани.**

**IV. СТРУКТУРИ НА НЧ „ПРОСВЕТА-1924г. “**

1. **БИБЛИОТЕКА –** къммоментаразполага с 5308 тома литература. Читалнята към библиотеката е с обща площ 40м2.
2. **ШКОЛИ – няма**
3. **ЛЮБИТЕЛСКИ СЪСТАВИ:**

Към читалището има три състава – ФГ „Здравец“, Детска група за слово и песен „Слънчова люлка“ и Танцов състав.

**ФГ „Здравец“**

Наречена с хубавото българско име „Здравец“, за да носи здраве и радост със своите песни, днес групата има богат репертоар. Групата е наследник на многократно сформираните и закривани певчески колективи към читалището и е участвала в множество фолклорни събори. Изпълненията на групата включват, както автентичен така и обработен фолклор.

**Детска група „Слънчова люлка“**

Децата с желание участват както в читалищните мероприятия, така и във фолклорни събори.

Освен песни от народното творчество децата пресъздават и пиеси по народни приказки, както и обичаи от културния календар.

**Танцов състав**

Те са група самодейци, които сами си подбират и изучават народните танци. Без хореограф и ръководител те успяват да ни зарадват за всеки празник. Активно участват и в изяви извън селото.

**V. ДЕЙНОСТИ НА СТРУКТУРНИТЕ ЕДИНИЦИ В**

 **НЧ „ПРОСВЕТА-1924г. “**

1. **БИБЛИОТЕКА:**

През 2017г. новонабавената литература на библиотеката е 65 тома. Книгите са изцяло от дарения.

В библиотеката се организират литературни четения, чества се и международния ден на детската книга.

1. **ШКОЛИ – НЯМА**
2. **ЛЮБИТЕЛСКИ СЪСТАВИ:**

**Детска група „Слънчова люлка“**

През 2018г. групата участва в програмата по случай 140г. от освобождението на България, Детски фолклорен събор „Слънчова люлка“, ФС „Еньовски ритми“ и ФС „Станата пее“ и ФС „Кирека пее и танцува”

 **ФГ „Здравец“**

През 2018г. групата взема участие в следните събори:

ФС „Еньовски ритми“ – 05.2018, „Станата пее“ – 05.2018, ФС „Кирека пее и танцува” и ФС „Богородица” гр. Ген.Тошево

**Танцов състав**

През 2018г.за съжаление групата не можа да се включи в нито едно участие, но в момента репетират усилено и се подготвят за новия сезон.

**НАГРАДИ:** ФГ „Здравец“ получи грамота и сувенир от ФС „Кирека пее и танцува” и грамота и плакет от ФС „Богородица” гр. Ген.Тошево

Детска група „Слънчова люлка“ получи грамота и сувенир от ФС „Кирека пее и танцува”

**VI. ДЕЙНОСТ ПО МЕСЕЦИ**

**Януари** - Бабинден;

**Февруари** - Трифонзарезан;

**Март** - Баба Марта- празник за децата (01.03.); ден на самодееца (01.03.); 3 март – празнична програма пред паметника на загиналите за свободата на България;

**Април**-01.04. – Международен ден на хумора и шегата; 02.04. – международен ден на детската книга;

28.04. – Великден – празнична програма;

**Май** –06.05.- Гергьовден;

11.05. – Професионален празник на българските библиотекари; 18.05.- Десети юбилеен Фестивал на детско фолклорно творчество “Слънчова люлка”; 22 май – Празник на читалището; 24.05. – Празник на славянската писменост;

**Юни** – 01.06. – Детско утро- забавни и образователни игри;

**Август** - традиционна “Вечер на песента”;

**Октомври** – 01.10. - Международен ден на музиката;

Международен ден на възрастните хора. Отбелязва се от 1991 г. по решение на Общото събрание на ООН.

**Ноември** – 01.11.-Ден на народните будители;

 21.11- Ден на християнското семейство.

**Декември** –25.12. – Коледа – празник за децата;

31.12. – Новогодишно хоро.

Съвместни празници с Клуба на пенсионера: седянки; колективни рождени дни; ден на възрастните хора.

Участия в регионални форуми по традиция:

 - фолклорен събор- Станата

 - фолклорен събор – Енево

 - фолклорен събор – „КАТО ЖИВА ВОДА – Суворово“

 - фолклорен събор – Кирека пее

 - фолклорен събор – Дебрене

 - фолклорен събор – „Богородица” – Ген.Тошево

Участия в концерти, юбилеи и събори на други читалища от общината и региона по тяхна покана.

Председател: …………….

/Павлинка Христова/